અખબાર હાથમાં લઈએ કે પછી ટીવીમાં ન્યૂઝ ચેનલ ચાલુ કરીએ એટલે બે-ચાર સમાચાર તો જોવા મળે જ કે, પ્રેમી પંખીડાઓએ મોત વહાલું કર્યું, પરિણિત પ્રેમીઓએ ગળાફંસો ખાંધો, એકતરફી પ્રેમમાં આત્મહત્યા, નાપાસ થવાના ભયે યુવતીનો આપઘાત, સાસરીયાથી કંટાળેલી યુવતીનું અગ્નિસ્નાન, દેવાતળે દબાયેલા પરિવારનો આપઘાત વગેરે વગેરે… આ વાત આજે એટલા માટે કરવી પડી કે, ૧૦ સપ્ટેમ્બરે સમગ્ર વિશ્વમાં વર્લ્ડ એન્ટી સ્યુસાઈડ ડે કે પછી વર્લ્ડ સ્યુસાઈડ પ્રિવેન્શન ડેની ઉજવણી કરવામાં આવે છે.